上幾個星期去泰豐廔食片皮鴨，今勻又嚟片皮鴨，其中一班教會弟兄耐無見，搞咗個飯我就一定到啦，佢哋揀咗嚟滬江，都好耐無嚟過依度，仲可以比較吓佢同泰豐廔嘅片皮鴨！係哩度食，就要預訂喇，一樣大大隻鴨，嚟到香噴噴，色澤一樣燒得好靚，有光澤，食味又覺得兩家差唔多，反而片鴨形式較唔同，泰豐廔會大塊肉連皮咁片，而滬江就主要片皮，只黐住少少肉，同埋依度嘅鴨睇落食落都覺得無咁肥，而且，片完皮後，成個鴨殼會俾番個客，拎返去煲粥或煲湯都好！